|  |  |  |  |
| --- | --- | --- | --- |
| DELO NA DALJAVO  Šolsko leto 2019/ 2020  Razred: 4. a | | | |
| Predmet:  MAT | Zaporedna št. ure: 113. | Datum:  16. 3. 2020 | Učiteljica:  Zdenka Mežan |
| Tema: Geometrijska telesa in geometrijski liki–kocka in kvader | | | |
| Pripomočki: DZ str. 51- 54, vsakdanji predmeti, ki so podobne oblike kot geometrijska telesa,  [www.interaktivne-vaje.si](http://www.interaktivne-vaje.si) | | | |
| Namen učenja:   * Ponoviti razliko med geometrijskimi telesi in geometrijskimi liki * Ponoviti lastnosti geometrijskih teles * Ponoviti vrste geometrijskih teles * Kocka in kvader | | | |
| Kriteriji uspešnosti: uspešen/na boš, ko boš:   * znal/a razlikovati geometrijske like in geometrijska telesa ter opisati njihove lastnosti, * znal/a opisati kocko in kvader (mejna ploskev, rob, oglišče). | | | |
| Potek dela:   * Pomisli, katere geometrijske like in geometrijska telesa si spoznal v času od 1. do 4. razreda in kaj o njih že veš. V sobi okoli sebe poišči oblike, ki spominjajo na geometrijska telesa in na geometrijske like. * Za začetek se poigraj na z geometrijskimi telesi in geometrijskimi liki na spletni strani [www.interaktivne-vaje.si](http://www.interaktivne-vaje.si) ( matematika – liki in telesa – odktij sliko) tukaj: <https://www.digipuzzle.net/digipuzzle/kids/puzzles/clickmath_images_shapes.htm?language=slovenian> * Sedaj si se že spomnila, da likov ne moremo prijeti, ker so samo narisani in imajo samo dve dimeniziji – dolžino in širino. Geometrijska telesa pa imajo tri dimenzije – dolžino, širino in višino- zato jih lahko primemo v roke. * SDZ 3, str. 51   Preberi strip. Preštej, koliko pravokotnikov je na nogometnem igrišču. Poleg tega imamo še en krog.  Odgovori na Zalino vprašanje.  Filipovo vprašanje je bolj zapleteno, saj sprašuje za geometrijska telesa, ki jih imenujemo tristrana prizma, petstrana poševna prizma in šeststrana prizma. O tem se boš učil/a v višjih razredih.   * SDZ 3, str. 52   Preberi besedilo na rumenem polju. V svoji sobi poišči predmet, ki ima obliko kvadra in ga uporabi kot model kvadra. Preštej oglišča, robove in mejne ploskve.  Oglej si razliko med oglatimi in okroglimi telesi. Oglata imajo vse mejne ploskve ravne, okrogla pa imajo (vsaj nekatere) oble, zaobljene. Poimenuj geometrijska telesa, oglej si slike, modele in predmete podobne oblike. V sobi lahko poiščeš še druge vsakdanje predmete s podobnimi lastnostmi.   * SDZ 3, str. 53   Oglej si model kocke in kvadra.  Kakšna je razlika med njima? Vse mejne ploskve kocke so kvadratne in skladne, pri kvadru pa so (lahko) pravokotne.  Razmisli:  Ali je vsaka kocka tudi kvader? Da, saj so vse njene mejne ploskve pravokotniki (vsak kvadrat je pravokotnik, ker ima 4 prave kote).  Ali je vsak kvader tudi kocka? Ne, ker nima vsak kvader vseh mejnih ploskev kvadratnih in skladnih.  Zapomni si: vsak kvadrat je pravokotnik, vendar vsak pravokotnik ni kvadrat; vsaka kocka je kvader, vendar vsak kvader ni kocka.  Oglej modele teles in slike v SDZ. Štej in išči podobnosti:  - enako število mejnih ploskev,  - enako število oglišč,  - enako število robov,  - nasprotni mejni ploskvi sta skladni.  Reši 1. nalogo.  Reši še SDZ 3, str. 54, 2. in 3. nalogo  Rešitve lahko preveriš na [www.radovednih-pet.si](http://www.radovednih-pet.si)  Če še nisi prijavljen/a, poišči navodila na prvi strani šolske spletne strani Delo na daljavo. | | | |
| **Samovrednotenje:**  Kaj sem se danes naučil/a?  Je namen učenja dosežen?  Sem bil/a uspešna glede na kriterije uspešnosti?  Kaj lahko naredim, da svoje znanje še izboljšam? | | | |